Case ID: 1140619
Sentence 14: Halbuki məhkəmə bununla əlaqədar müvafiq araşdırma aparmalı, həqiqətən hansı sayda ağacların kəsilməsini, onların hansı növə aid olmasını və sair xüsusatları müəyyən etməli, bundan sonra müvafiq ekspertiza keçirməklə təbiətə dəymiş ziyanın hansı məbləğ təşkil etməsini dəqiqləşdirməli idi. Lakin məhkəmə kollegiyası bütün bunların üzərindən səthi və təqribi hesablamalar apararaq, hər bir halda cinayət tərkibinin yaranmayacağı qənaətinə gəlmiş, təqsirləndirilən şəxslərə bəraət verilməsi nəticəsinə gələrkən prosessual qanunvericiliyin tələblərini də pozmuşdur.Qeyd olunanlara əsasən X6 və X7 Azərbaycan Respublikası CM-in 259.3-cü maddəsi ilə təqsirləndirilməsinə dair cinayət işi üzrə Şirvan Apellyasiya Məhkəməsinin Cinayət Kollegiyasının 12 dekabr 2019-cu il tarixli hökmünün ləğv olunmasını və işin apelyasiya instansiya məhkəməsində yeni baxışa təyin edilməsi barədə qərar qəbul edilməsini xahiş edir.